محترم والدین/سرپرست

وزارت تعلیم و تربیه بلده شاگردای مکتب د ویکتوریا که سیل بلده شی ضرر رسینده کمک مونه.

فامیلایی که خانه/یا وسایل شی ره سیل خراب کیده می تنن دسترسی د کمک بلده هر شاگرد مکتب که د خانه خو دیرن دشته باشن تاکه وسایل ضروری مکتب ره جای شی دیگه بیخرن، به شمول:

* کالای مکتب
* بوت
* لپتاپ
* پوش لپتاپ
* سیم کارت بلده اینترنیت
* کتابچه قلم
* ماشین حساب
* گوشی
* بوت کار
* کالای کار
* وسایل آووبازی
* کریم ضد آفتاو

کمک بلده بدل کدون وسایل تا حد اکثر 1200 دالر بلده هر شاگرد که اگو دنه از موارد زیر درشی ضرر رسینده باشه موجوده:

* ضایعه یا خساره د خانه؛ و یا
* ضایعه یا خساره و وسایل/سامانا

**چی رقم درخواست کنی**

لطف کیده خط کمکی وزارت تعلیم و تربیه ره د شماره 633 338 1800 زنگ زیده و درخواست خوره بلده کمک راجستر کید. خط کمکی از ساعت 8.30 گسسوبا تا 6.00 بجه شام د روزای بین هفته وازه. کمک بلده شاگردایی که د مکتب دولتی، کاتولیک و مکتبای آزاد استه دده موشه.

به حیث یک بخشی از پروسه درخواست، د وقت زنگ زیدو از شیمو خواسته خاد شد که مالومات زیر ره بدید:

* نام فامیلی
* مشخصات تماس فامیلی بلده مثال. آدرس، تلفون، ایمیل
* خساره، بلده مثال. ضایعه یا خرابی د خانه، وسایل/سامانا
* نام (نامای) مکتب ویکتوریا
* تعداد شاگردا د سن-مکتب د خانه شیم

کارمندای خط کمکی مشخصات درخواستی شیم ره بلده مسئولین مربوطه ریی مونه که اونا کمک ره سریشته نه که از طریق مکتب بلده شیم دده شونه.

بلده دیگه کمک و مالومات بلده فامیلایی که سیل در شی ضرر رسینده، لطف کیده د [وب سایت وزارت تعلیم وتربیه](https://www.vic.gov.au/flood-event-support-children-students-and-families) مراجعه کید.

بلده فامیلایی که اولادای شی د مکتب دولتی موره د شماره 450 131 ترجمان د دسترس استه.

با احترام

مدیر مکتب